Tallulah

**Tallulah** er et indiansk (choctaw) navn og betyr på engelsk: «*leaping water*» «*jumping water*» eller «*running water*». Norske medier har brukt følgende norske betydninger av navnet: «fallende vann», «foss», «fossestryk», «løpende vann», «sildrende vann», «leende vann», «springende vann» og «hoppende vann».

*Tallulah* kan også være en variant av det irske kvinnenavnet *Talulla* som har opprinnelse i irske *Tuilelaith*, som betyr «fruktbar kvinne» eller «prinsesse».

## Utbredelse
Tallulah er et sjeldent navn. Per 1. januar 2008 var det færre enn fire personer i Norge med *Tallulah* som første fornavn. I USA har navnet aldri vært blant de 1000 vanligste navnene på jentebarn.

I 2008 fikk en 9 år gammel jente i New Zealand en rettskjennelse på å få skifte navn fra *Talula Does The Hula From Hawaii*.

|}

## Kjente personer med navnet
Personene i listen er ordnet kronologisk etter fødselsår.
* Tallulah Bankhead (1902–1968), amerikansk skuespiller
* Tallulah Evans, amerikansk skuespiller
* Tallulah Hazekamp Schwab (født 1973), norsk-nederlandsk manusforfatter og regissør, barnebarn av Nøste Schwab
* Tallulah Belle Willis (født 1994), datter av Bruce Willis og Demi Moore
* Tallulah Fyfe Dempsey, (født 2002), datter av Patrick Dempsey og Jillian Fink Dempsey
* Tallulah Grace Lascelles (født 2005), nummer 52 i den britiske arvefølgen og datter av James Lascelles
* Tallulah, (født 2008), datter av Lisa Stokke og Tim Jolly
* Emma Tallulah Behn (født 2008), datter av prinsesse Märtha Louise og Ari Behn

## Annen bruk av navnet
Flere steder i USA har dette navnet:
* Tallulah, Louisiana
* The Tallulah River, en elv i Georgia
* The Tallulah Gorge, en dal i Georgia
* Tallulah Gorge State Park, en park i Georgia
* Tallulah Falls, en foss i Tallulah Gorge i Georgia
* Tallulah Falls, en by i Georgia
* Tallulah Falls Lake, en innsjø i Georgia

Navnet er også brukt innen musikk:
* Talullah er en sang fra musikkalbumet *Dynamite* av Jamiroquai 
* Tallulah er en sang fra musikkalbumet *Silence* av Sonata Arctica
* Talula er en sang fra musikkalbumet *Boys for Pele* av Tori Amos

## Navnet i litterære sammenhenger
Tallulah finnes i en indiansk legende om en prinsesse fra Cherokee-stammen. I henhold til legenden gikk en hvit mann seg bort i nærheten av Cherokees land i hva som i dag er Tallulah Falls. Cherokee-prinsessen Tallulah fant ham, ble venner med ham og deretter forelsket i ham. Hun tok ham med tilbake til stammens leir, men hennes folk var fiendtlig innstilte til den hvite fremmede og forlangte at han ble henrettet. Tallulahs far, høvding Grå Ørn (Grey Eagle), hadde ikke noe annet valg enn å gå med på dette, skjønt det var med motvillighet han gjorde det. Den unge mannen ble bundet og kastet ned i et sluk, og den sorgtunge Tallulah hoppet etter ham i døden.

Tilsvarende myte eksisterer om en annen indiansk kvinne ved navn Hvite Sky (White Cloud), men i denne varianten dør ikke den unge mannen, men forsøker å overmanne de som har tatt ham til fange. Han blir da slått bevisstløs, og i en handlingsvri tilsvarende til Shakespeares *[[Romeo og Julie]]* tror Hvite Sky at han er død, hopper utenfor et stup. Deretter kommer den unge mannen til bevissthet, oppdager hennes døde kropp og begraver henne på stupet.

## Referanser


## Eksterne lenker
*